CELEX: 62008CJ0010
Language: lt
Date: 2009-03-19 00:00:00
Title: 2009 m. kovo 19 d. Teisingumo Teismo (pirmoji kolegija) sprendimas. # Europos Bendrijų Komisija prieš Suomijos Respubliką. # Iš kitų valstybių narių importuotų naudotų automobilių apmokestinimas Suomijoje - Nacionalinės teisės aktų atitiktis EB 90 straipsnio pirmajai pastraipai, Šeštajai PVM direktyvai ir Direktyvai 2006/112/EB. # Byla C-10/08.

2009 m. kovo 19 d. Teisingumo Teismo (pirmoji kolegija) sprendimas Komisija prieš Suomiją
      (Byla C‑10/08)
      „Iš kitų valstybių narių importuotų naudotų automobilių apmokestinimas Suomijoje – Nacionalinės teisės aktų atitiktis EB 90 straipsnio pirmai pastraipai, Šeštajai PVM direktyvai ir Direktyvai 2006/112/EB“
      1.                     Mokesčių nuostatos – Vidaus mokesčiai – Importuotų naudotų automobilių apmokestinimo sistema (EB 90 straipsnio 1 pastraipa)
            (žr. 26–32 punktus)
      2.                     Mokesčių nuostatos – Teisės aktų suderinimas – Apyvartos mokesčiai – Bendra pridėtinės vertės mokesčio sistema – Perkant sumokėto
            mokesčio atskaita (EB 90 straipsnio 1 pastraipa; Tarybos direktyvos 77/388 17 straipsnio 1 ir 2 dalys bei Tarybos direktyvos
            2006/112 167 ir 168 straipsniai) (žr. 34–37 punktus)
      3.                     Mokesčių nuostatos – Vidaus mokesčiai – Importuotų naudotų automobilių apmokestinimo sistema (EB 90 straipsnio 1 pastraipa)
            (žr. 42–45 punktus)
      Dalykas
      
         
               Valstybės įsipareigojimų neįvykdymas – EB 90 straipsnio ir 1977 m. gegužės 17 d. Šeštosios Tarybos direktyvos 77/388/EB dėl
                  valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas
                  (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 17 straipsnio 1 ir 2 dalių, tapusių 2006 m.
                  lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 167 ir 168 straipsniais,
                  pažeidimas – Nacionalinės teisės aktas, numatantis pridėtinės vertės mokestį nuo automobilių mokesčio ir teisę iš pardavimo
                  pridėtinės vertės mokesčio atskaityti atitinkamą sumą – Vienodos mokestinės vertės taikymas naujesniems nei 3 mėnesių senumo
                  automobiliams ir naujiems automobiliams – 0,8 % mėnesinio nuvertėjimo dydžio taikymas senesniems nei šešių mėnesių automobiliams,
                  kai nacionalinėje rinkoje nėra panašių automobilių.
               
            Rezoliucinė dalis
      
         
                  1.
               
               
                  
               
               
                  	Leidusi, kad 1994 m. gruodžio 29 d. Automobilių mokesčio įstatymo Nr. 1482/1994 (Autoverolaki 1482/1994) 5 straipsnyje nurodytas
                     mokestis, remiantis 1993 m. gruodžio 30 d. Pridėtinės vertės mokesčio įstatymo Nr. 1501/1993 (Arvonlisäverolaki 1501/1993)
                     102 straipsnio pirmosios pastraipos 4 punktu, būtų atskaitytas iš pridėtinės vertės mokesčio, Suomijos Respublika neįvykdė
                     įsipareigojimų pagal EB 90 straipsnio pirmąją pastraipą ir 1977 m. gegužės 17 d. Šeštosios Tarybos direktyvos 77/388/EB dėl
                     valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas
                     17 straipsnio 1 ir 2 dalis, kurių nuostatas perėmė 2006 m. lapkričio 28 d. Tarybos direktyvos 2006/112/EB dėl pridėtinės vertės
                     mokesčio bendros sistemos 167 ir 168 straipsniai.
                  
               
            
         
                  2.
               
               
                  
               
               
                  	Apmokestinusi automobilius taip, kad naujesni nei 3 mėnesių senumo automobiliai išlaiko tokią pačią mokestinę vertę kaip ir
                     nauji automobiliai, Suomijos Respublika neįvykdė įsipareigojimų pagal EB 90 straipsnio pirmąją pastraipą.
                  
               
            
         
                  3.
               
               
                  
               
               
                  	Atmesti likusią ieškinio dalį.
               
            
         
                  4.
               
               
                  
               
               
                  	Nurodyti Suomijos Respublikai padengti savo pačios ir tris ketvirtadalius Europos Bendrijų Komisijos bylinėjimosi išlaidų.
               
            
         
                  5.
               
               
                  
               
               
                  	Nurodyti Europos Bendrijų Komisijai padengti likusią savo bylinėjimosi išlaidų dalį.